Document ID: 31997D0395

Komisijos sprendimas
1997 m. birželio 10 d.
ketvirtą kartą iš dalies keičiantis Sprendimą 92/486/EEB, nustatantį Animo priimančiojo centro ir valstybių narių bendradarbiavimo formą
(tekstas svarbus EEE)
(97/395/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų Bendrijos vidaus prekyboje tam tikrais gyvais gyvūnais ir produktais, atliekamų siekiant sukurti vidaus rinką [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnio 3 dalį,
kadangi, siekiant išsamiai išnagrinėti Animo tinklo struktūrinės plėtros įvairias galimybes, privati kompanija atlieka tyrimą;
kadangi, siekiant užtikrinti tinklo tęstinumą, priklausomai nuo šio tyrimo pabaigos turėtų būti pratęstas susitarimų, nustatytų 1992 m. rugsėjo 25 d. Komisijos sprendimu 92/486/EEB, nustatančiu Animo priimančiojo centro ir valstybių narių bendradarbiavimo formą [3], su paskutiniais pakeitimais, padarytais Sprendimu 96/296/EB [4], galiojimo laikas;
kadangi šio sprendimo turinys atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/486/EEB 2a straipsnio 1 dalyje pirma įtrauka pakeičiama taip:
"- pratęsiamos dvejiems metams"
.
2 straipsnis
Šis sprendimas skirtas valstybėms narėms.
Priimta Briuselyje, 1997 m. birželio 10 d.

Labels: 12
3
17
6